Kilpailun virallinen logo.
**Wiki Loves Monuments** (**WLM**) on vuosittain syyskuussa järjestettävä kansainvälinen valokuvauskilpailu. Sen järjestävät eri puolilla maailmaa olevat Wikimedia-yhteisön jäsenet yhteistyökumppaneineen. Osallistujat ottavat valokuvia paikallisista historiallisista monumenteista ja kulttuuriperintökohteista omilla alueillaan ja lataavat ne Wikimedia Commonsiin. Tapahtuman tavoitteena on tuoda esiin osallistuvien maiden kulttuuriperintökohteita ja kannustaa ihmisiä ottamaan kuvia monumenteista. Näitä avoimen lisenssin alaisia kuvia voidaan käyttää uudelleen, ei vain Wikipediassa, vaan miltei kaikkialla.

Ensimmäinen Wiki Loves Monuments -kilpailu järjestettiin vuonna 2010 Hollannissa pilottihankkeena. Seuraavana vuonna se levisi muihin Euroopan maihin ja oli Guinnessin ennätystenkirjan mukaan vuoden 2011 Wiki Loves Monuments oli maailman suurin valokuvauskilpailu. Vuonna 2012 kilpailu laajeni Euroopan ulkopuolelle, yhteensä 35 osallistuvaan maahan. Wiki Loves Monuments 2012 sai aikaan yli 350 000 valokuvaa, historiallisia monumentteja latasi yli 15 000 osallistujaa. Vuonna 2013 Wiki Loves Monuments -kilpailu järjestettiin kuudessa maanosassa, mukaan lukien Antarktis, ja siihen osallistuttiin yli viidessäkymmenessä maassa ympäri maailmaa. Vuonna 2016 Wiki Loves Monumentsia tuki Unesco, kilpailussa oli 10 700 kilpailijaa 43 maasta, ja osallistuvia kuvia 277 000.

Suomessa kilpailu järjestettiin ensimmäistä kertaa syyskuussa 2017. Viidennen kerran Suomen osakilpailu järjestettiin syyskuussa 2021. Sekä Suomen osakilpailun että kansainvälisen WLM2021 -kilpailun voittajat julkistettiin huhtikuussa 2022.

Kansainvälisen kisan voittajat
------------------------------

* 20102010
* 20112011
* 20122012
* 20132013
* 20142014
* 20152015
* 20162016
* 20172017
* 20182018
* 20192019
* 20202020
* 20212021

Suomen kisan voittajat
----------------------

* 2017, Helsingin kaupunginteatteri, Sandraa2017, Helsingin kaupunginteatteri, Sandraa
* 2018, Vaajakosken vesivoimalaitos, Teuvo Salmenjoki2018, Vaajakosken vesivoimalaitos, Teuvo Salmenjoki
* 2019, Haltioletto, Eerik Lehto2019, Haltioletto, Eerik Lehto
* 2020, Koivukosken voimalaitos, Teuvo Salmenjoki2020, Koivukosken voimalaitos, Teuvo Salmenjoki
* 2021, Pasilan veturitallit, Ragnar Ljusström2021, Pasilan veturitallit, Ragnar Ljusström
* 2022, Gustavsvärn,  Teuvo Salmenjoki2022, Gustavsvärn, Teuvo Salmenjoki

Lähteet
-------

1. ↑  Largest photography competition *Guinness World Records*.  2012.  (englanniksi)
2. ↑  Ruth Eglash: Hundreds of cultural sites to be visually documented during "Wiki Loves Monuments event *Jerusalem Post*.  28.8.2012. Viitattu 15.9.2012. (englanniksi)
3. ↑  Saqib Qayyum Choudhry: Wiki Loves Monuments: Top 10 pictures from Pakistan *Dawn, dawn.com*.  11.10.2016. Viitattu 13.10.2016. (englanniksi)
4. ↑  Wiki Loves Monuments statistics *tools.wmflabs.org*.  18.12.2016.  (englanniksi)
5. ↑  Arkistoitu kopioOsallistu maailman suurimpaan valokuvauskilpailuun ja täydennä Wikipediaa Suomen kulttuuriperintökohteilla *kulttuuriymparistomme.fi*.  19.6.2017. Ympäristöministeriö.  Arkistoitu 28.11.2017. Viitattu 13.7.2022.
6. ↑  Kimmo Virtanen: Suomen sarjan voittajaksi valittiin Ragnar Ljusström tunnelmallisilla yökuvillaan (Päiväämätön tiedote)  2022. Wikimedia Finland, wikimedia.fi. Viitattu 13.7.2022.
7. ↑  Heini Röyskö: Ragnar Ljusström voitti Wiki Loves Monuments -kilpailun Suomen-sarjan  25.4.2022. alfatvuutiset.fi. Viitattu 13.7.2022. (englanniksi)
8. ↑  Revealed! The world’s best monument photographs  21.4.2022. amateurphotographer.co.uk. Viitattu 13.7.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Wiki Loves Monuments**.
* Kansainvälisen kilpailun verkkosivut
* Wiki Loves Monuments – Suomen kilpailun sivut
* Wiki Loves Monuments -projektisivu Wikimedia Commonsissa
* Wiki Loves Monuments in Finland -projektisivu Wikimedia Commonsissa
* Guinness World Record Wiki Loves Monuments Maailman suurin valokuvauskilpailu